turjo4nis/wikipedia-bn-dump-20250701 huggingface dataset:
অ্যালিফ্যাটিক হাইড্রোকার্বন

জৈব রসায়নে হাইড্রোকার্বন (সম্পূর্ণরূপে কার্বন এবং হাইড্রোজেন সমন্বিত যৌগ) দুটি শ্রেণিতে বিভক্ত: অ্যারোম্যাটিক হাইড্রোকার্বন (সুগন্ধি যৌগ) এবং আলিফ্যাটিক হাইড্রোকার্বন (; অ্যালিফার অর্থ: চর্বি/তেল)। আলিফ্যাটিক হাইড্রোকার্বন গুলো অ-অ্যারোম্যাটিক বা সুগন্ধহীন হাইড্রোকার্বন হিসাবেও পরিচিত। আলিফ্যাটিক হাইড্রোকার্বনগুলো বদ্ধ-শিকল (চক্রীয়) হতে পারে। তবে পাই-বন্ধনের মাধ্যমে (কার্বন-কার্বন দ্বি-বন্ধন) মাধ্যমে যুক্ত যেসব হাইড্রোকার্বন হাকেলের নীতি মেনে চলে সেগুলোকে অ্যারোম্যাটিক হাইড্রোকার্বন বলা হয়।  অ্যালিফ্যাটিক যৌগগুলি হেক্সেনের মতো সম্পৃক্ত কিংবা হেক্সিন বা হেক্সাইনের মতো অসম্পৃক্তও হতে পারে। মুক্ত-শিকল যৌগগুলিতে (সরাসরি বা শাখাযুক্ত) কোনও ধরনের রিং থাকে না। ইথিলিন অক্রাইড অ্যালিফেটিক। মো:আলফি শাহর।

গঠন 
অ্যালিফ্যাটিক হাইড্রোকার্বন দুইভাবে গঠিত হতে পারে:

 সম্পৃক্ত শৃঙ্খল (Saturated Chain): এই ধরণের হাইড্রোকার্বনে কার্বন পরমাণুগুলো কেবল একক বন্ধন দ্বারা যুক্ত থাকে। এগুলোকে অ্যালকেন (Alkane) বলা হয়। হেক্সেন (Hexane) এর গঠন এ ধরণের।

 অসম্পৃক্ত শৃঙ্খল (Unsaturated Chain): এই ধরনের হাইড্রোকার্বনে কার্বন পরমাণুগুলোর মধ্যে দ্বি-বন্ধন বা ত্রি-বন্ধন থাকতে পারে। দ্বি-বন্ধন থাকলে এগুলোকে অ্যালকিন (Alkene), আর ত্রি-বন্ধন থাকলে অ্যালকাইন (Alkyne) বলা হয়। হেক্সিন (Hexene) এবং হেক্সাইন (Hexyne) যথাক্রমে অ্যালকিন ও অ্যালকাইনের উদাহরণ।

হাইড্রোজেন ছাড়াও অন্যান্য মৌলও কার্বন শৃঙ্খলে আবদ্ধ হতে পারে। সাধারণত অক্সিজেন, নাইট্রোজেন, সালফার এবং ক্লোরিনই সবচেয়ে বেশি যুক্ত হয়। সর্বনিম্ন জটিল অ্যালিফ্যাটিক যৌগটি হল মিথেন (CH4)।

অ্যালিফ্যাটিক হাইড্রোকার্বনের কাঠামো হয়: 

 মুক্ত শিকল (Open Chain): এ ধরনের শিকলে কোনো রিং বা চাকতি থাকে না। শিকলটি সোজা বা শাখাযুক্ত হতে পারে। ইথিলিন অক্সাইড (Ethylene Oxide) এ ধরণের অ্যালিফ্যাটিক যৌগের উদাহরণ।
 বদ্ধ শিকল (Closed Chain): এ ধরনের শিকলে কার্বন পরমাণুগুলো একে অপরের সাথে যুক্ত হয়ে একটি চাক বা রিং গঠন করে। তবে হাকেলের নীতি মেনে চলে না এমন পাই-বন্ধন (কার্বন-কার্বন দ্বি-বন্ধন) থাকায় এগুলোকে অ্যালিফ্যাটিক হিসাবে গণ্য করা হয়।

অন্যান্য মৌল, যেমন অক্সিজেন, নাইট্রোজেন, সালফার, এবং ক্লোরিন কখনো কখনো কার্বন শৃঙ্খলে সাথে যুক্ত হয়ে অ্যালিফ্যাটিক যৌগ গঠন করতে পারে।

ধর্ম 
বেশিরভাগ আলিফ্যাটিক যৌগগুলোই দাহ্য। তাই এসব হাইড্রোকার্বনগুলোকে জ্বালানী হিসাবে ব্যবহার করা হয়। যেমন বুনসেন বার্নারে মিথেন ও তরলীকৃত প্রাকৃতিক গ্যাস (এলএনজি) এবং ঝালাইয়ের (ওয়েল্ডিং) কাজে ইথিন (অ্যাসিটিলিন) ব্যবহার করা হয়।

অ্যালিফ্যাটিক হাইড্রোকার্বনের উদাহরণ 
সর্বাধিক গুরুত্বপূর্ণ আলিফ্যাটিক যৌগগুলি হলো:

 n-, আইসো- এবং সাইক্লো-অ্যালকেন (cyclo-alkanes) (সম্পৃক্ত হাইড্রোকার্বন)।
 n-, আইসো- এবং সাইক্লো-অ্যালকিন cyclo-alkenes) এবং -অ্যালকাইন (-alkynes) (অসম্পৃক্ত হাইড্রোকার্বন)।

তথ্যসূত্র 

হাইড্রোকার্বন
জৈব রসায়ন
অসম্পূর্ণ রসায়ন নিবন্ধ
রসায়ন
কার্বন যৌগ
জৈব যৌগ
বার্মুডার সংবাদপত্রের তালিকা

নীচে বারমুডায় সংবাদপত্রের একটি তালিকা রয়েছে।

সংবাদপত্রের তালিকা 

 বার্ননিউজ ( হ্যামিল্টন, বারমুডা) (২০১০ সালে প্রকাশ শুরু) 
 রয়েল গেজেট (হ্যামিল্টন, বারমুডা) (১৮২৮ সালে প্রকাশ শুরু) 
 ওয়াকার্স ভয়েস ( বারমুডা শিল্প ইউনিয়ন দ্বারা প্রকাশিত), (হ্যামিল্টন, বারমুডা)

বিলুপ্ত সংবাদপত্রের তালিকা 

 দ্য বারমুডা গেজেট (১৭৮৪-১৮১৬) ( সেন্ট জর্জস, বারমুডা) 
 বারমুডা সান (১৯৬৪-২০১৪) (হ্যামিল্টন, বারমুডা) 
 মিড-ওশেন নিউজ (১৯১১-২০০৯) (হ্যামিল্টন, বারমুডা)

আরো দেখুন 

 সংবাদপত্রের তালিকা

দেশ অনুযায়ী সংবাদপত্রের তালিকা

বারমুডার সংবাদপত্র
উরুগুয়ের সংবাদপত্রের তালিকা

নীচে উরুগুয়ের সংবাদপত্রের একটি তালিকা রয়েছে।

বর্তমান সংবাদপত্র 

 ব্রেচা ( মোন্তেবিদেও ) ডিজিটাল সংস্করণ
 বুসকিদা (মোন্তেবিদেও) ডিজিটাল সংস্করণ
 এল অবজারভাদর (মোন্তেবিদেও) ডিজিটাল সংস্করণ
 এল পাইস (মোন্তেবিদেও) ডিজিটাল সংস্করণ
 লা দিয়ারিয়া (মোন্তেবিদেও) ডিজিটাল সংস্করণ
 লা রিপাব্লিকা (মোন্তেবিদেও) ডিজিটাল সংস্করণ
 মার্কোপ্রেস (মোন্তেবিদেও) ডিজিটাল সংস্করণ
 অলতিমাস নোতিসিয়াস (মোন্তেবিদেও) ডিজিটাল সংস্করণ 
 এল তেলেগ্রাফো ( পায়সান্দু ) ডিজিটাল সংস্করণ

বিলুপ্ত সংবাদপত্রগুলি 

 এল দিয়া (মোন্তেবিদেও)
 এল দিয়ারিও (মোন্তেবিদেও)
 লা মানানা (মোন্তেবিদেও)
 মন্তেবিদেও টাইমস (মোন্তেবিদেও)
 জারমিনাল (মোন্তেবিদেও)
 একসিওন
 এল প্লাতা

আরো দেখুন 

 সংবাদপত্রের তালিকা

বহিঃসংযোগ 

 

দেশ অনুযায়ী সংবাদপত্রের তালিকা
গ্রিনল্যান্ডের সংবাদপত্রের তালিকা

গ্রিনল্যান্ডে মাত্র দুটি পত্রিকা রয়েছে।

 আতুয়াগ্যাগদিলিউতিত/ গ্রোনল্যান্ডস পোস্টেন  
 সেরমিটসিয়াক

তথ্যসূত্র 

দেশ অনুযায়ী সংবাদপত্রের তালিকা
ব্রিটিশ ভার্জিন দ্বীপপুঞ্জের সংবাদপত্রের তালিকা

নীচে ব্রিটিশ ভার্জিন দ্বীপপুঞ্জের সংবাদপত্রগুলির একটি তালিকা রয়েছে।

দাপ্তরিক 

 দ্য ভার্জিন আইল্যন্ডস অফিসিয়াল গেজেট

দৈনিক সংবাদপত্র 

 একটিও নেই, যদিও প্রতিবেশী মার্কিন ভার্জিন দ্বীপপুঞ্জের ভার্জিন আইল্যান্ডস ডেইলি নিউজের ব্রিটিশ ভার্জিন দ্বীপপুঞ্জে একটি মাঝারি প্রচলন রয়েছে।

সাপ্তাহিক সংবাদপত্র 

 বিভিআই বিকন 
 আইল্যান্ড সান

বিলুপ্ত সংবাদপত্রগুলি 

 দ্য বিভিআই স্ট্যান্ডপয়েন্ট

আরো দেখুন 

 ব্রিটিশ ভার্জিন দ্বীপপুঞ্জের সংবাদ ওয়েবসাইট

দেশ অনুযায়ী সংবাদপত্রের তালিকা
মার্কিন ভার্জিন দ্বীপপুঞ্জের সংবাদপত্রের তালিকা

নীচে মার্কিন ভার্জিন দ্বীপপুঞ্জের সংবাদপত্রগুলির একটি তালিকা রয়েছে।

 সেন্ট খোয়া এভিস - খ্রিস্টানস্টেট, সেইন্ট খোয়া 
 সেন্ট জন ট্রেডউইন্ডস - সেন্ট জন 
 ভার্জিন আইল্যান্ড ডেইলি নিউজ - শার্লট আমালি, সেন্ট থমাস 
 দ্য হেরাল্ড - খ্রিস্টান, সেন্ট ক্রিক্স

বহিঃসংযোগ 

 ভার্জিন দ্বীপপুঞ্জের নিউজ পেপারস ইনডেক্স.কম এ অনলাইন সংবাদপত্র 
 অনলাইন সংবাদপত্র: মার্কিন ভার্জিন দ্বীপপুঞ্জের সংবাদপত্র

দেশ অনুযায়ী সংবাদপত্রের তালিকা
যতীন্দ্রপ্রসাদ ভট্টাচার্য

যতীন্দ্রপ্রসাদ ভট্টাচার্য  (২৭ মে ১৮৯০ - ১৪ মার্চ ১৯৭৫ ) পল্লীবাংলার এক কবি।

জন্ম ও শিক্ষা জীবন

যতীন্দ্রপ্রসাদের জন্ম ব্রিটিশ ভারতের অধুনা বাংলাদেশের রাজশাহী জেলার নওগাঁ মহকুমার  বালিহার গ্রামে । পিতা রোহিণীপ্রসাদ ভট্টাচার্য । যতীন্দ্রপ্রসাদের প্রথম ছাত্রজীবন কাটে পিতার কর্মক্ষেত্র ময়মনসিংহের গৌরীপুরে। ১৯০৮ খ্রিস্টাব্দে তিনি কাশীপ্রবাসী পিতামহের কাছে চলে যান এবং সেখানে তিন-চার বৎসর পড়াশোনা করেন। এখানেই তার কবিত্বের উন্মেষ ঘটে । পরে পড়াশোনার জন্য কলকাতায় থাকার সময় তৎকালীন উদীয়মান কবি ও সাহিত্যিকদের সাথে পরিচয় ঘনিষ্ঠতর হয় এবং 'ভারতবর্ষ', 'প্রবাসী', ‘মানসী',' ভারতী'প্রভৃতি পত্রিকায় কবিতা লিখতে থাকেন ।

কর্মজীবন ও সাহিত্যকর্ম

কর্মজীবন শুরু করতে তিনি ময়মনসিংহের গৌরীপুরে ফিরে যান। তখন গৌরীপুরের জমিদার ছিলেন পরম সংস্কৃতি অনুরাগী অতুল বিত্তশালী ব্রজকিশোর রায়চৌধুরী।  আসলে ব্রজকিশোর রায়চৌধুরী ছিলেন রোহিণীপ্রসাদের  কনিষ্ঠ সহোদর রজনীপ্রসাদ ভট্টাচার্য । ময়মনসিংহের গৌরীপুরের জমিদার-পত্নী বিশ্বেশ্বর দেবী তাঁকে দত্তক নেন এবং নাম হয় ব্রজকিশোর রায়চৌধুরী। তারই কাছারিতে প্রধান নায়েব বা সদর নায়েব হিসাবে  কর্মরত ছিলেন । এই সময় তিনি ধনশালী অথচ সংস্কৃতি অনুরাগী জমিদারের সান্নিধ্য পাওয়ার ফলে শিক্ষা, সংস্কৃতি  সম্পর্কে স্বাধীন ও উদার মত পোষণের সুযোগ পেয়েছিলেন। পূর্ববাংলার পল্লী প্রকৃতি সহজ সৌন্দর্য তার সহজ সরল শিশুসুলভ চরিত্রে প্রভাব বিস্তার করেছিল । তিনি  রবীন্দ্র প্রভাবিত যুগে জন্ম গ্রহণ করে ভাবে ও রূপে বাংলা কাব্যে যে স্বকীয়তা দেখাতে পেরেছেন, সেজন্য  তাঁকে কবি সত্যেন্দ্রনাথ দত্তের  'উত্তরসাধক' হিসাবে তুলে ধরেছেন কলকাতা বিশ্ববিদ্যালয়ের বাংলা বিভাগের  প্রধান অধ্যাপক ডক্টর আশুতোষ ভট্টাচার্য তার সম্পাদিত গ্রন্থে । কেবল নির্দিষ্ট সীমার মাঝে থাকার কারণে তিনি পরিচিতি তেমন পাননি 
১৯৫৩ খ্রিস্টাব্দে পাকিস্তান সরকার জমিদারিস্বত্ব অবলুপ্ত করে দিলে তিনি নায়েবপদ থেকে অবসর নিতে বাধ্য হন । এরপর সপরিবারে কলকাতায় চলে আসেন ।
তার রচিত কাব্য গ্রন্থ গুলি হল-
 'মর্মগাথা' - (১৯১৪)
 'হাসির হল্লা' - (১৯২৪)
 'ছায়াপথ' - (১৯২৬)
 'রামধনু' - (১৯২৭)
 'নভোরেণু' - (১৯২৮)

১৯২৪ খ্রিস্টাব্দে (১৩৩১ বঙ্গাব্দে) 'বঙ্গবাসী' পত্রিকার জ্যৈষ্ঠ সংখ্যায় 'লেনিন' শীর্ষক কবিতা প্রকাশ হলে তিনি সরকারের বিরাগভাজন হন। রাজরোষ প্রশমনের উদ্দেশ্যে 'ব্রিটন-বীর্য ' কবিতা রচনা করেন। তবে পরবর্তীকালে তার 'লেনিন' কবিতা তাঁকে যথেষ্ট খ্যাতি দান করেছিল এবং কবিতাটি রাশিয়ায় ১৬/১৮ টি প্রাদেশিক ভাষায় অনূদিত হয়েছিল।

মৃত্যু

কবি  যতীন্দ্রপ্রসাদ ভট্টাচার্য  ১৯৭৫ খ্রিস্টাব্দের ১৪ ই মার্চ ৮৫ বৎসর বয়সে কলকাতায় প্রয়াত হন ।

তথ্যসূত্র 

১৮৯০-এ জন্ম
১৯৭৫-এ মৃত্যু
নওগাঁ জেলার ব্যক্তি
বাঙালি কবি
আরসালান খানেহ মসজিদ

আসলানহে মসজিদ (  ) তুরস্কের আঙ্কারা প্রদেশে অবস্থিত একটি মসজিদ। মসজিদটি ত্রয়োদশ শতাব্দীতে নির্মাণ করা হয়েছে।

অবস্থান 
আঙ্কারা দুর্গের পাশের আঙ্কারার পুরাতন এলাকায় মসজিদটি অবস্থিত।  আঙ্কারাকে উপেক্ষা করে  উচ্চতাবিশিষ্ট ভবন।

ইতিহাস 
মসজিদটি তুরস্কের প্রাচীনতম মসজিদগুলির একটি। ১২৯০ সালের আনাতোলিয়ান সেলজুকসের দ্বিতীয় মেসুদের শাসনকালে নির্মিত হয়। মসজিদটির স্থপতি এবুউকির মেহমেট।  এটি হ্যাসামেটিন এবং হাসানেদ্দিন নামের দুই আহি নেতা অনুমতি দেন। যাহোক, ১৩৩০ সালে আরেক আহি নেতা মেরামত করেন যার নামানুসারে মসজিদটির নামকরণ করা হয়। ফাউন্ডেশনের জেনারেল অফ ফাউন্ডেশন নামের তুরস্কের সরকারি প্রতিষ্ঠান ২০১০-২০১৩ মেয়াদে বেশ কয়েকটি ছোটখাটো মেরামত করে।

ভবন 
৪০০ বর্গমিটার (৪,৩০০ বর্গফুট) আয়তনের বর্গাকার ভবনে একটি মিনার রয়েছে। মসজিদের কাঠের ছাদটি ২৪ টি বড় কাঠের কলাম দিয়ে গঠিত।  এটিতে ৩ টি দরজা এবং ১২ টি জানালা রয়েছে।  মিহরাব সেলজুক টাইলস দিয়ে তৈরি করা হয়েছে। ভবনে পূর্ববর্তী ভবনের অনেক ভাস্কর্য ব্যবহার করা হয়েছে।

ইরফেটিনের সমাধিটি মসজিদের সম্মুখভাগে। ইরাকেটিনের মসজিদের দেওয়ালে একটি সিংহ মূর্তি প্রোথিত ছিল। এ কারণেই মসজিদের নাম আসলানহে মানে সিংহের ঘর নামে পরিচিত হয়েছে ।

চিত্রশালা

আরও দেখুন 
 চীনে ইসলাম
 চীনের মসজিদের তালিকা
 এশিয়ার মসজিদের তালিকা

তথ্যসূত্র 

উইকিউপাত্তে স্থানাঙ্ক আছে
অপর্যালোচিত অনুবাদসহ পাতা
তুরস্কের মসজিদ
আঙ্কারার মসজিদ
তুরস্কের সেলজুক মসজিদ
১৩শ শতাব্দীর মসজিদ
মাসুদ আলি খান

মাসুদ আলি খান (৬ অক্টোবর ১৯২৯ - ৩১ অক্টোবর ২০২৪) ছিলেন বাংলাদেশী টেলিভিশন, চলচ্চিত্র এবং মঞ্চ অভিনেতা। ২০২৩ সালে শিল্পকলায় অবদানের জন্য বাংলাদেশ সরকার কর্তৃক একুশে পদক প্রদান করা হয়। ২০২৪ সালে মেরিল প্রথম আলো আজীবন সম্মাননা পুরস্কার পান।

প্রারম্ভিক জীবন
মাসুদ আলী খান ১৯২৯ সালের ৬ অক্টোবর মানিকগঞ্জের সিঙ্গাইরে নানার বাড়িতে জন্মগ্রহণ করেন। তিনি কলকাতায় কিছুকাল পড়াশুনার একটি অংশ শেষ করেন এরপর কুমিল্লা ভিক্টোরিয়া কলেজ থেকে ম্যাট্রিক পাস করেন। পরে তিনি জগন্নাথ কলেজ এবং স্যার সলিমুল্লাহ কলেজে পড়াশোনা করেন।

কর্মজীবন
তিনি ছোটবেলায় ক্লাস টুতে পড়ার সময় স্বরসতী পূজায় ‘রানা প্রতাপ সিং’ নাটকে প্রথম অভিনয় করেন ১৯৫৬ সালে উচ্চ মাধ্যমিকে পড়ার সময় তিনি ‘ড্রামা সার্কেল’র সঙ্গে যুক্ত হন। তার অভিনীত প্রথম চলচ্চিত্র সাদেক খান পরিচালিত ‘নদী ও নারী’। সর্বশেষ তিনি প্রয়াত খালিদ মাহমুদ মিঠুর নির্দেশনায় ‘জোনাকীর আলো’ চলচ্চিত্রে অভিনয় করেন।

তাঁর টেলিভিশনের অভিষেক থিয়েটার ব্যক্তিত্ব, নাট্যকার ও পরিচালক নাট্যগুরু নুরুল মোমেন এর একটি নাটকের মধ্য দিয়ে। নাটকটির নাম ছিল "ভাই ভাই সবাই"। এটি একটি পদ্য নাটক এবং তিনি নায়ক ডঃ বশিরের চরিত্রে অভিনয় করেছিলেন।

অভিনয়

সিনেমা
দীপু নাম্বার টু 
দুই দুয়ারী
মাটির ময়না 
মোল্লা বাড়ীর বউ

টেলিভিশন
এইসব দিনরাত্রি
কোথাও কেউ নেই
সুখী মানুষ প্রজেক্ট 
 দিন চলে যায় 
 মধুর ঝামেলা 
 গুলশান এভিনিউ 
 সাদা কালো মন 
 শাপমোচন 
 ফিফটি-ফিফটি 
 পৌষ ফাগুনের পালা 
 প্যাভিলিয়ান
 একান্নবর্তী
 ৬৯

পুরস্কার ও সম্মাননা
 একুশে পদক ২০২৩
 তিনি টিভি নাটক আর্টিস্ট অ্যান্ড প্লে রাইটার্স অ্যাসোসিয়েশন (টেনাসিনাস) থেকে লাইফটাইম অ্যাচিভমেন্ট অ্যাওয়ার্ড লাভ করেন।
 মেরিল-প্রথম আলো আজীবন সম্মাননা পুরস্কার।

মৃত্যু 
মাসুদ আলী খান ৩১ অক্টোবর ২০২৪-এ মৃত্যুবরণ করেন।

তথ্যসূত্র

বহিঃসংযোগ
 
 

১৯৩১-এ জন্ম
২০২৪-এ মৃত্যু
বাংলাদেশী নাট্যকার
বাংলাদেশী টেলিভিশন অভিনেতা
বাংলাদেশী মঞ্চ অভিনেতা
বাংলাদেশী চলচ্চিত্র অভিনেতা
মানিকগঞ্জ জেলার ব্যক্তি
কুমিল্লা ভিক্টোরিয়া সরকারি কলেজের প্রাক্তন শিক্ষার্থী
জগন্নাথ কলেজের প্রাক্তন শিক্ষার্থী
শিল্পকলায় একুশে পদক বিজয়ী
শিল্পকলা পদক বিজয়ী
একুশে পদক বিজয়ী
২০শ শতাব্দীর বাংলাদেশী অভিনেতা
২১শ শতাব্দীর বাংলাদেশী অভিনেতা
পাকিস্তান রেলওয়েস ক্লাস জেডসিইউ২০

পাকিস্তান রেলওয়ে ক্লাস জেডসিইউ২০ পাকিস্তানের একটি ১৬৭৬ মি.মি. গেজের ডিজেল-বৈদ্যুতিক লোকোমোটিভ শ্রেণী।

প্রস্তুতকারক বিবরণ 
চীনের সিআরআরসি জাইয়াং কোম্পানি জাইলোকো এসডিডি২২ মডেল হিসেবে এই শ্রেণির মোট ২৯টি লোকোমোটিভ তৈরি করে, এবং ২০১৪ সাল থেকে এরা রেল পরিষেবায় রয়েছে।

প্রযুক্তিগত বিবরণ 
জেডসিইউ২০ যাত্রীবাহী পরিষেবার জন্য নির্মিত। এই লোকোগুলি ২০০০ অর্শ্বশক্তি বিশিষ্ট। প্রাইম মুভার হলো ক্যাটারপিলার টাইপ সি১৭৫-১৬ । এরা ১৪০ কিমি/ঘণ্টা বেগে চলতে পারে।

সংখ্যায়ন 
এদেরকে ৬৪০১ থেকে ৬৪২৯ পর্যন্ত সংখ্যায়িত করা হয়।

বৈকল্পিক
পন্যবাহী সেবার জন্য, ভিন্ন স্পেসিফিকেশনে এই লোকোমোটিভের অনুরূপ জেডসিইউ৩০ শ্রেণীর লোকো তৈরি করা হয়েছে।

তথ্যসূত্র

বহিঃসংযোগ
 পাকিস্তান রেলওয়ের অফিসিয়াল ওয়েবসাইট  
 সিআরআরসি অফিসিয়াল ওয়েবসাইট  
 ক্যাটারপিলার অফিসিয়াল ওয়েবসাইট

পাকিস্তানের ডিজেল লোকোমোটিভ
সিএসআর জাইয়াং লোকোমোটিভ কো. লি. লোকোমোটিভ
২০১৪ সালে প্রবর্তিত লোকোমোটিভ
পাকিস্তান রেলওয়েস ক্লাস জেডসিইউ৩০

পাকিস্তান রেলওয়ে ক্লাস জেডসিইউ৩০ পাকিস্তানের একটি ১৬৭৬ মি.মি. গেজের ডিজেল-বৈদ্যুতিক লোকোমোটিভ শ্রেণী।

প্রস্তুতকারক বিবরণ 
চীনের সিআরআরসি জাইয়াং কোম্পানি জাইলোকো এসডিডি২৩ মডেল হিসেবে এই শ্রেণির মোট ৩৪টি লোকোমোটিভ তৈরি করে এবং ২০১৪ সাল থেকে এরা রেল পরিষেবায় রয়েছে।

প্রযুক্তিগত বিবরণ 
জেডসিইউ৩০ যাত্রীবাহী পরিষেবার জন্য নির্মিত। এই লোকোগুলি ৩০০০ অর্শ্বশক্তি বিশিষ্ট। প্রাইম মুভার হলো ক্যাটারপিলার টাইপ ৩৫১৬বি। এরা ১২০ কিমি/ঘণ্টা বেগে চলতে পারে।

সংখ্যায়ন 
এদেরকে ৬৩০১ থেকে ৬৩২৯ এবং ৬৩৫১ থেকে ৬৩৫৫ পর্যন্ত সংখ্যায়িত করা হয়।

বৈকল্পিক
যাত্রীবাহী সেবার জন্য, ভিন্ন স্পেসিফিকেশনে এই লোকোমোটিভের অনুরূপ জেডসিইউ২০ শ্রেণীর লোকো তৈরি করা হয়েছে।

তথ্যসূত্র

বহিঃসংযোগ
 পাকিস্তান রেলওয়ের অফিসিয়াল ওয়েবসাইট  
 সিআরআরসি অফিসিয়াল ওয়েবসাইট  
 ক্যাটারপিলার অফিসিয়াল ওয়েবসাইট

পাকিস্তানের ডিজেল লোকোমোটিভ
সিএসআর জাইয়াং লোকোমোটিভ কো. লি. লোকোমোটিভ
২০১৪ সালে প্রবর্তিত লোকোমোটিভ
চতুর্থ মুহাম্মদ

চতুর্থ মুহাম্মদ ( মেহম‌েদ-ই-রা‌বি; Modern Turkish: IV. Mehmet; যিনি পরিচিত Avcı Mehmet বা শিকারী মুহাম্মদ নামে; ২ জানুয়ারি ১৬৪১ - ৬ জানুয়ারি ১৬৯৩) ছিলেন উসমানীয় সাম্রাজ্যের সুলতান। একটি অভ্যুত্থানে তাঁর পিতাকে সিংহাসনচ্যুত করার পর মাত্র ৬ বছর বয়সে তাঁকে সিংহাসনে বসানো হয়। চতুর্থ মুহাম্মদ ছিলেন দ্বিতীয় সর্বোচ্চ শাসনকালকারী উসমানীয় সুলতান (৩৯ বছর)। উল্লেখ্য যে, সর্বোচ্চ শাসনকালকারী উসমানীয় সুলতান হলেন প্রথম সুলাইমান (৪৬ বছর)। অল্পবয়স থেকেই শিকারে তাঁর অসীম আগ্রহ গড়ে উঠে এবং এই কারণে তাঁকে avcı (শিকারী) নামে অবিহিত করা হয়।  
যেখামে চতুর্থ মুহাম্মদের শাসনামলের প্রথম ও শেষ বছর উসমানীয় সাম্রাজ্যের সামরিক পরাজয় ও অভ্যন্তরীণ রাজনৈতিক অস্থিরতার জন্য কুখ্যাত, মধ্যবর্তী সময়ে বিখ্যাত কোপরুলু উজিরদের হাত ধরে উসমানীয়রা হৃত গৌরব পুনরুদ্ধার করেছিল। ইতিহাসে এই সময়টা কোপরুলু যুগ নামে পরিচিত। মুহাম্মদ খুব ধার্মিক শাসক ছিলেন এবং একইসাথে দীর্ঘ শাসনামলে অনেকগুলো সামরিক বিজয়ের কারণে তাঁকে গাজী বলা হয়ে থাকে।

রাজত্বকালের উল্লেখযোগ্য ঘটনাপ্রবাহ
চতুর্থ মুহাম্মদের শাসনের প্রথম পর্যায় কুখ্যাত নারীদের সালতানাত এর সমাপ্তি ও মহান কোপরুলু যুগ এর সূচনা প্রত্যক্ষ করে।    কোপরুলু পরিবারের ধারাবাহিক উজিরে আজমরা কার্যকরভাবে সাম্রাজ্যের নিয়ন্ত্রণ বজায় রাখেন। কোপরুলু উজিরদের সময় সাম্রাজ্য নতুন সামরিক সাফল্য প্রত্যক্ষ করে। এসময় ট্রান্সিলভানিয়ায় কর্তৃত্ব পুনপ্রতিষ্ঠা করা হয়, ১৬৬৯ সালে ক্রিট জয় সম্পন্ন হয় এবং দক্ষিণ ইউক্রেনে সীমানা বিস্তার করা হয়।

উজিরে আজম কারা মোস্তফা পাশা ১৬৮৩ সালে দ্বিতীয়বার ভিয়েনা অবরোধ করতে গেলে এই যুগের সাফল্য বাধাপ্রাপ্ত হয়। তাদের মিত্র হাবসবার্গ, জার্মান ও পোলিশরা উসমানীয়দের হটিয়ে দেয়। হলি লীগের মৈত্রী ভিয়েনার পরাজয়ের সুবিধা আদায় করে নেয় এবং কার্লোউইতজের চুক্তি স্বাক্ষর হয়। উসমানীয়রা বেশ কিছু এলাকার নিয়ন্ত্রণ হস্তান্তর করে।

তাঁর অধীনেই উসমানীয় সাম্রাজ্য ইউরোপে ভৌগোলিক বিস্তৃতির শীর্ষে পৌঁছায়। ১৬৮৩ সালে ভারনার যুদ্ধের পর ইউরোপে উসমানীয় সম্প্রসারণ সমাপ্ত হয়।

ক্ষমতাচ্যুতি ও মৃত্যু 
ইতিহাসে Great Turkish War বা War of the Holy League নামে পরিচিত ইউরোপে খ্রিস্টান সম্মিলিত বাহিনীর সাথে উসমানীয়দের চলমান যুদ্ধে ক্রমাগত ব্যর্থতার জন্য ১৬৮৭ সালে সৈন্যদের বিদ্রোহে (মূলত জেনিসারি বাহিনী দ্বারা সংঘটিত) তিনি ক্ষমতাচ্যুত হন।  এরপর তিনি এদির্নে অবসর জীবনযাপনের জন্য চলে যান এবং ১৬৯৩ সালে সেখানেই স্বাভাবিকভাবে মৃত্যুবরণ করেন।

তথ্যসূত্র

১৬৪২-এ জন্ম
১৬৯৩-এ মৃত্যু
১৭শ শতাব্দীর উসমানীয় সুলতান
উসমানীয় সাম্রাজ্যের তুর্কি
খোট্টা ভাষা

খোট্টা ভাষা হলো ভারতের পশ্চিমবঙ্গে বসবাসকারী একটি ক্ষুদ্র জনগোষ্ঠীর ভাষা। খোট্টা ভাষা হলো হিন্দি-উর্দু বা হিন্দুস্তানি ভাষার একটি বিবর্তিত আঞ্চলিক রূপ। খোট্টাভাষী মানুষদের পূর্বপুরুষগণ প্রজন্মের পর প্রজন্ম ধরে বাংলায় বসবাস করার ফলে এই ভাষাটি বাংলা ভাষার দ্বারাও প্রভাবিত হয়েছে। খোট্টাভাষীরা মূলত মুসলিম এবং প্রধানত পশ্চিমবঙ্গে বসবাস করে।

পার্শ্ববর্তী রাজ‍্য ঝাড়খণ্ডে খোরঠা (অনেক সময় খোট্টাও বলা হয়ে থাকে) নামে একটি ভাষা রয়েছে তবে পশ্চিমবঙ্গ ও বাংলাদেশে যে খোট্টা ভাষা প্রচলিত তা সম্পূর্ণ আলাদা। এই ভাষায় বেশিরভাগ শব্দ বাংলা ভাষা থেকে গৃহীত হয়েছে, তবে খোট্টাভাষীরা শব্দগুলো হিন্দি বা উর্দুর মতো উচ্চারণ করেন। আর বাক‍্যের গঠনও প্রায় হিন্দীর মতো, তবে বাংলার কিছুটা প্রভাবও আছে।

ভৌগোলিক বিস্তৃতি 
মালদহের হরিশ্চন্দ্রপুর ১ ও ২, রতুয়া ১ ও ২, মানিকচক ব্লক এবং কালিয়াচক ১, ২ ও ৩ এবং মুর্শিদাবাদের ফারাক্কা, সামশেরগঞ্জ, সুতি ১ ও ২ এবং রঘুনাথগঞ্জ ১ ও ২ ব্লকে প্রধানত এই ভাষাটি প্রচলিত। এছাড়া পশ্চিমবঙ্গের বীরভূম, হুগলি এবং পূর্ব ও পশ্চিম মেদিনীপুর জেলার কিছু অংশে ও বাংলাদেশের চট্টগ্রাম জেলার আনোয়ারা উপজেলায় এই ভাষাটি বলা হয়ে থাকে।

বর্তমান স্থিতি 
পশ্চিমবঙ্গে বসবাসকারী মোট খোট্টাভাষীর সংখ্যা প্রায় দশ লক্ষ। তবে এই ভাষাটি বর্তমানে কেবল তাদের নিজেদের সম্প্রদায়ের মধ্যে যোগাযোগ রক্ষা করার ক্ষেত্রে ব‍্যবহার করা হয়ে থাকে। খোট্টা ভাষার কোনো লিপি না থাকায় বাংলা ভাষাই হচ্ছে এদের শিক্ষাগ্রহণের একমাত্র মাধ্যম। বর্তমানে খোট্টাভাষী এই সম্প্রদায় (খোট্টা মুসলিম) ভারত সরকারের দ্বারা ওবিসি সংরক্ষণের তালিকাভুক্ত।

শব্দভাণ্ডার 
খোট্টা ভাষায় ব্যবহৃত অধিকাংশ শব্দ হিন্দুস্তানি ভাষা থেকে আগত। তবে প্রজন্মের পর প্রজন্ম ধরে বাংলায় বসবাসের ফলে অনেক বাংলা শব্দও খোট্টা ভাষার শব্দভান্ডারে প্রবেশ করেছে। খোট্টা ভাষায় বহুলভাবে ব্যবহৃত কিছু শব্দ হলো:

সুরজো- সূর্য, চাঁন- চাঁদ, বোই- বই, বিছনা- বিছানা, মেল্লাই/বহুত- অনেক, একজা/একজরা- একটু, অচ্ছা- ভালো, খরাপ- খারাপ, অধরি- এদিকে, ওধরি- ওদিকে, অইঠো- এটা, ওইঠো- ওটা, হিয়াপে/অইঠোমে- এখানে, হুয়াপে/ওইঠোমে- ওখানে, লদ্দি- নদী, পোখর- পুকুর, লাহা- স্নান করা, হেলা- সাঁতার কাটা, লিক্খা- লেখা, পড়্হা- পড়া, দেকে- দিয়ে, লেকে- নিয়ে, লিয়ে- জন্য, কো- কে, কিস্কে- কারা, কাহলে/কাহে- কেন, কাহাঁমে/কাহাঁ- কোথায়, মেরে/হমসব- আমরা, মেঙ্কা/হমসবকা- আমাদের, আং- গা, টেং/পাঁও- ঠ্যাং/পা, লল্লি/গল্লা- নলি/গলা, আঁখ- চোখ, সিন্না- বুক, চুল- চুল, হাত- হাত, যোদি- যদি, তোবে/তাহ্লে- তবে/তাহলে, কিন্তু- কিন্তু, নাহোই- নাহলে, নাকা- নাকি।

নমুনা বাক্যসমূহ

আরও দেখুন 
 খোরঠা ভাষা

তথ্যসূত্র

বাংলাদেশের ভাষা
পশ্চিমবঙ্গের ভাষা
হাতুন

হাতুন ( ,খাতুন) হলো একটি ফার্সি নাম (মূলত পূর্ব ইরানীয় ভাষা, সোগদিয়ান ভাষা ) এবং এটি উসমানীয় শাসনকালে মহিলাদের জন্য সম্মানসূচক উপাধি হিসেবে  ব্যবহৃত হতো।

সম্মানার্থে ব্যবহার 
উসমানীয় শাসনকালে হাতুন শব্দটি মহিলাদের জন্য সম্মানসূচক উপাধি হিসেবে ব্যবহৃত হতো, যা ইংরেজি শব্দ লেডি এর প্রায় সমার্থক যার বাংলা অর্থ হলো ভদ্রমহিলা এবং এটি খাতুনের একটি বিকল্প বানান। অধিকাংশ তুর্কি সম্মানসূচক উপাধির মতোই, এটিও প্রথম নামের পরে ব্যবহৃত হয়। ঐতিহ্যগতভাবে হাতুন রূপে উল্লেখ করা হয় এমন নারীরা হলেন:

হালিমা হাতুন (মৃত্যু ১২৫৭), আরতুগ্রুল গাজীর স্ত্রী এবং তাদের সন্তান উসমানীয় সাম্রাজ্যের প্রতিষ্ঠাতা সুলতান প্রথম উসমানের মাতা
মেলিকে মামা হাতুন, সালতুকিদ নারী শাসক (রাজত্বকাল:১৯৯১-১২০০)
গুরচু হাতুন (১২৩৭–১২৮৬), জর্জীয় রাজকন্যা, রাজকন্যা, সুলতান দ্বিতীয় কায়খসরু এর স্ত্রী
মাল হাতুন (মৃত্যু ১৩২৩), সুলতান প্রথম উসমানের স্ত্রী
গুলচিচেক হাতুন (উদিত চতুর্দশ শতাব্দী), সুলতান প্রথম মুরাদের স্ত্রী
দেভলেত হাতুন (মৃত্যু ১৪১১), সুলতান প্রথম বায়েজিদের স্ত্রী
গুলফাম হাতুন (মৃত্যু ১৫৬১/ ১৫৬২), সুলতান প্রথম সুলাইমানের এর সঙ্গিনী(খাসবাদী)
শেমিসিরুহসার হাতুন (মৃত্যু ১৬১৩), সুলতান তৃতীয় মুরাদের এর সঙ্গিনী(উপপত্নী)
নেনে হাতুন (১৮৫৭-১৯৫৫), তুর্কি লোক বীরাঙ্গনা।

ভালিদে হাতুন 
 
ওয়ালিদে হাতুন ছিলো ষষ্ঠদশ শতাব্দীর পূর্বে ক্ষমতায় আসীন উসমানীয় সুলতানের জীবিত মাতার ধারণকৃত উপাধি। উসমানীয় নারী যারা ঐতিহ্যগতভাবে ওয়ালিদে হাতুন হিসেবে পরিগনিত হতেন তারা হলেন:

নিলুফার হাতুন, তার পুত্র সুলতান প্রথম মুরাদের মাতা হিসেবে ওয়ালিদে হাতুন(১৩৬২–১৩৮৩) ছিলেন
দেবলেত হাতুন, তার পুত্র সুলতান প্রথম মেহমেদের মাতা হিসেবে ভালিদে হাতুন(১৪১৩-১৪১৪) ছিলেন
এমিনে হাতুন, তার পুত্র সুলতান দ্বিতীয় মুরাদের মাতা হিসেবে ওয়ালিদে হাতুন (১৪২১–১৪৪৯) ছিলেন
হুমা হাতুন, তার পুত্র সুলতান দ্বিতীয় মেহমেদের মাতা হিসেবে ওয়ালিদে হাতুন (১৪৪৪–১৪৪৬) ছিলেন
এমিনে গুলবাহার হাতুন, তার পুত্র সুলতান দ্বিতীয় বায়েজিদের মাতা হিসেবে ওয়ালিদে হাতুন (১৪৮১–১৪৯২) ছিলেন

ষষ্ঠদশ শতাব্দীর  প্রারম্ভকালে সুলতানের মা, শাহজাদী এবং সুলতানের প্রধান সঙ্গিনীর ক্ষেত্রে হাতুন উপাধিটি সুলতান দ্বারা প্রতিস্থাপিত হয় এবং তারা এটি তাদের নামের শেষে ধারণ করতে শুরু করে। উপাধির এই ব্যবহার উসমানীয় ধারণাব্যবস্থাকে  পারিবারিক বিশেষাধিকারের সার্বভৌম শক্তি হিসেবে প্রতিবিম্বিত করে। ফলস্বরূপ, ভালিদে হাতুন উপাধিটিও ভালিদে সুলতান-এ রূপান্তরিত হয়।

প্রদত্ত নাম  

আয়শে হাতুন ওনাল, তুর্কী মডেল
হাতুন সুরুচু, জার্মান নাগরিক

আরো দেখুন 
 খাতুন, উক্ত শব্দের বিকল্প বানান

তথ্যসূত্র
পেইতা মসজিদ

পেইতা মসজিদ () চীনের হনান প্রদেশের কিয়ানিয়াংয়ে অবস্থিত একটি মসজিদ।  মূল সমভূমিতে অবস্থিত স্থাপনার মধ্যে এই মসজিদের স্থাপনাটি বৃহত্তম।

ইতিহাস 
মসজিদের পুন:প্রতিষ্ঠা() ইতিহাস অনুযায়ী, এটি প্রথমে ইউয়েন রাজত্বের(১২৭১-১৩৬৮) চিচেং সময়কালে (১৩৪১–১৩৬৮) নির্মাণ করা হয় এবং মিং রাজত্বের(১৩৬৮–১৬৪৪) চিয়াচিং সময়কালের (১৫২২-১৫৬৬) ৪০তম বছরের ১৫১৫ সালে পুনর্নির্মাণ করা হয়। ১৬২৮ সালের ভয়াবহ অগ্নিকাণ্ডে মসজিদটি পুড়ে যায় এবং ছুংচেন সম্রাটের রাজত্বকালে ১৬৩১ সালে পুনর্নির্মাণ করা হয়। ছিং রাজবংশের (১৬৪৪–১৯১১) তাওকুয়াং সম্রাটের শাসনকালে (১৮২১–১৮৫০) ভূমিকম্পে মসজিদটি সম্পূর্ণ ধ্বংস হয়ে যায় এবং এটি কুয়াংশু সময়কালের(১৮৭৫-১৯০৮) ১৩তম বছরে ১৮৮৭ সালে মসজিদের পূর্বের মূল স্থানে পুনর্নির্মাণ করা হয়।

২০০৬ সালের মে মাসে চীনের কেন্দ্রীয় সরকার মসজিদটিকে চীনের প্রধান ঐতিহাসিক এবং সাংস্কৃতিক স্থানের মর্যাদা দেয়।

স্থাপত্য 
মসজিদটি চীনা স্থাপত্যে নির্মিত এবং মসজিদের মোট আয়তন ৩,১০০ বর্গমিটার (৩৩,০০০ বর্গফুট)। পুরুষ ও মহিলাদের জন্য আলাদা আলাদাভাবে নামাজ পড়ার ব্যবস্থা আছে। মসজিদে নামাজঘর, বিশ্রামাগার, বাড়তি ঘর এবং অন্যান্য সুবিধা আছে।

আরও দেখুন 
 চীনে ইসলাম
 চীনের মসজিদের তালিকা
 এশিয়ার মসজিদের তালিকা

তথ্যসূত্র 

উইকিউপাত্তে স্থানাঙ্ক আছে
চীনের মসজিদ
দুর্যোগ চলচ্চিত্র

দুর্যোগ চলচ্চিত্র বা বিপর্যয় চলচ্চিত্র চলচ্চিত্রের একটি ধরন যেখানে কোনো চলচ্চিত্রের বিষয় এবং প্রাথমিক কাহিনি প্রক্রিয়া কোনো চলমান বা আসন্ন বিপর্যয়। এই ধরনের বিপর্যয়ের মধ্যে রয়েছে প্রাকৃতিক দুর্যোগ, যেমন বন্যা, ভূমিকম্প, সুনামি বা গ্রহাণু সংঘর্ষ, এছাড়াও জাহাজডুবি বা বিমান বিধ্বস্তের মতো দুর্ঘটনা বা বৈশ্বিক মহামারি। অ্যাকশন চলচ্চিত্রের একটি উপধারা হিসেবে, এই ধারার চলচ্চিত্রগুলি সাধারণত কিছু নির্দিষ্ট চরিত্রের দৃষ্টিভঙ্গি থেকে বা বেঁচে থাকার কৌশল দৃশ্যায়নের জন্য সাধারণত কিছুটা নির্মাণধর্মী, বিপর্যয় এবং কখনও কখনও তার পরবর্তী প্রভাব তুলে ধরে। এই চলচ্চিত্র প্রায়শই বিপর্যয় থেকে পালাতে, এবং তার পরবর্তী পরিস্থিতি এড়াতে, বা মোকাবেলা করতে একাধিক অভিনেতা এবং কাহিনিযুক্ত চরিত্রসমূহের উপর দৃষ্টি নিবদ্ধ করে।

১৯৭০-এর দশকে এরায়পোর্ট (১৯৭০), দ্য পোসাইডন অ্যাডভেঞ্চার (১৯৭২), আর্থকোয়েক (১৯৭৪) এবং দ্য টাওয়ারিং ইনফার্নো (১৯৭৪)-এর মতোন চলচ্চিত্র মুক্তির সাথে সাথে এই ধারাটি বিশেষভাবে পরিচিতি লাভ করেছিল।

চরিত্রগুলি সাধারণত পরিচিত চরিত্রাভিনেতাদের সমন্বয়ে গঠিত হত। চলচ্চিত্রে দুর্যোগ শুরু হওয়ার পরে, চরিত্রগুলি সাধারণত মানব দুর্বলতার মুখোমুখি হয়, প্রায়শই প্রেমে পড়ে এবং প্রায় সবসময় দোষারোপ করবার জন্য একজন খলনায়ককে খুঁজে পায়। চলচ্চিত্রগুলিতে সাধারণত অধ্যবসায়ী নায়ক বা নায়িকা (চার্লটন হেস্টন, স্টিভ ম্যাকুইন প্রমুখ) হুমকির বিরুদ্ধে লড়াইয়ে নেতৃত্ব দেওয়ার আহ্বান জানায়। অনেক ক্ষেত্রে, "দুষ্ট" বা "স্বার্থপর" ব্যক্তিরা প্রথমে দফায় দফায় আক্রান্ত হন। ১৯৯০-এর দশকে এই ধারা কম্পিউটার-উৎপাদিত চিত্র (সিজিআই) এবং বড় স্টুডিওর বৃহত বাজেটের মধ্য দিয়ে পুনর্নবীকরণের এক অভিজ্ঞতা অর্জন করেছিল, যা আরও বৃহত্তর দর্শনীয়তার সুযোগ করে দিয়েছিল। ১৯৯৭ সালের জেমস ক্যামেরনের টাইটানিক মহাকাব্যের মাধ্যমে নব্বইয়ের দশকের চলচ্চিত্রের বিপর্যয় শেষ হয়েছিল।

তথ্যসূত্র

উৎস

বহিঃসংযোগ
 দুর্যোগ চলচ্চিত্রের গ্রন্থতালিকা (ইউসি বার্কলে থেকে)
 দুর্যোগ চলচ্চিত্র
 Novelguide.com: Film Fads And Fashions

দুর্যোগ চলচ্চিত্র
চলচ্চিত্রের ধরন
থ্রিলার ধারা
উদ্বেজন
থ্রিলার
রোমাঞ্চকর সৃষ্টিকর্মের প্রকার
রোমাঞ্চকর সৃষ্টিকর্ম